**Møtereferat**

Allanengen skole FAU møte 13.10.2020

Til stede:

Britt Endresen (6A), Åge Gustad (1A), Lise Solfjeld (1B), Hanne E. Kinsarvik (2A), Minami Ito Evensen (4A) og John M. Hoset (5)

Sak:

1.Presentasjon fra Kristiansund kommune om strukturelle tiltak foreslått for barneskolene.

2. Aksjonsdag / Innsamlingsaksjon

1.

Rektor Elin L. Lyngstad gikk gjennom presentasjon om økonomiske tiltak fra kommunen. Forslagene er tenkt gjeldende fra skoleåret 2021-2022. Vedtak om økonomiske tiltak blir avgjort av Bystyret i desember 2020.

Vi ble orientert om hva dette vil si for vår skole:

* Alle elever ved Innlandet skole er foreslått overført til Allanengen skole.
* Dette skal være mulig med en tilpassing av bygningsmassen. Dette innebærer omgjøring av noen spesialrom til klasserom. I tillegg er det ønskelig med flere elevtoalett.
* Dagens SFO-rom har ikke mulighet å ta imot betydelig flere barn. En mulighet er å sette opp brakker ut av hovedbygget til egnet sted.
* Vi må forvente å få større klasser og flere klasser. Lærenorm må følges.
* Vi må forvente å få økte trafikk problemer.

Tidsrammen for forslaget er veldig stram da det er tenkt at tiltaket skal gjelde fra neste skoleår. Da har kommunen 8 måneder på å klargjøre bygg og uteområde (trafikk).

FAU har forståelse for at synkende barnetall og de økonomiske rammene krever at det gjøres tiltak. FAU har tro på at et økt elevantall ved skolen blir håndtert på en god måte, og uten at det blir vesentlige utfordringer for miljøet ved skolen. Dette innebærer selvsagt at lærernorm følges og at skolebygg og trafikkutfordringer blir løst.

2.

Det ble ikke informert om aksjonsdag/innsamlingsaksjon i møtet, men jeg fikk tilsendt informasjon i ettertid. Internasjonal uke med trivselskveld kan dessverre ikke gjennomføres i år pga Korona situasjonen. Det vil i år derfor ikke bli en tradisjonell innsamlingsaksjon, men det er laget en Spleiskonto for Allanengen hvor man støtter TV-aksjonen digitalt. Tema er «Et hav av muligheter» og pengene går til WWF`s arbeid mot plast i havet. Dette er også et tema som engasjerer elevene og henger godt sammen med fagfornyelsen og dekker flere av læreplanens kompetansemål.

Ref. Britt og Elin